बॉलीवुड: हिंदी सिने जगत में ऐसी फिल्में कम ही बनती हैं जिन्हें आप एक बार देखना शुरू करो तो बस देखते ही चले जाओ और फिल्म के खत्म होने तक उसके साथ बंधे रहो। सैफ अली खान की बाजार भी एक ऐसी ही फिल्म है। हाल ही में सैफ अली खान ने कहा था कि इस वक्त बॉलीवुड में अच्छा दौर चल रहा है और वो अपनी एक्टिंग को सुधार रहे हैं। कहीं न कहीं आप उनकी फिल्म ‘बाजार’ देखने के बाद उनसे सहमत जरूर हो जाएंगे। सैफ अली खान की फिल्म ‘बाजार’ आज बॉक्स ऑफिस पर रिलीज हुई है। वैसे तो फिल्म सेंसेक्स और बाजार की उठा-पठक की कहानी कहती है। लेकिन पैसों के इस बाजार में इमोशन का भी तड़का लगाया गया है।